Naručitelj: OPĆINA GRAČAC

Vrsta naručitelja: Javni naručitelj

Sjedište: Park sv. Jurja 1, 23 440 Gračac

OIB: 46944306133

KLASA: UP/I-406-01/17-01

URBROJ: 2198/31-01-17-3

Gračac, 18.08.2017. godine

Općina Gračac, Park sv. Jurja 1, 23440 Gračac, OIB: 46944306133, Naručitelj, na temelju odredbi članka 303, a sukladno članku 298. stavak 1. točka 2. Zakona o javnoj nabavi (NN 320/16), donosi

**ODLUKU O PONIŠTENJU**

1. Poništava se postupak javne nabave predmeta nabave: Nabava građevinskih radova, uređaja i opreme za opremanje multimedijalnog prostora Kulturno - informativnog centra „Napredak“- KIC prije roka za dostavu ponuda radi naknadnog utvrđivanja nedostataka u sadržaju troškovnika i dokumentaciji za nadmetanje čime bi došlo do sadržajno bitno drugačije obavijesti i o nadmetanju.

**O b r a z l o ž e n j e**

Podaci o postupku nabave:

* predmet nabave: Nabava građevinskih radova, uređaja i opreme za opremanje multimedijalnog prostora Kulturno - informativnog centra „Napredak“- KIC
* otvoreni postupak javne nabave sukladno članku 85. i članak 86. stavak 1. Zakona o javnoj nabavi
* evidencijski broj nabave: 2-2017-EMV
* procijenjena vrijednost nabave: 400.000,00 kuna bez PDV
* rok mirovanja iznosi sukladno članku 306. Zakona o javnoj nabavi (15) petnaest dana od dostave ove Odluke svakom ponuditelju. U roku od 5 dana od dana isteka roka mirovanja pokrenut će se novi postupak za isti predmet nabave.

U predmetnom postupku nabave čiji je krajnji rok za dostavu ponuda do 30.08.2017. godine do 9:00 sati utvrđuje se temeljem članka 298. stavak 1., točka 2. da su postale poznate okolnosti zbog kojih bi došlo do sadržajno bitno drukčije obavijesti o nadmetanju i dokumentacije o nabavi, da su bile poznate prije.

1. Projektant u troškovniku koji je izradio za Naručitelja nije specificirao model montažne bine (jednokratno montažna ili montažno demontažna bina) što je naručitelj utvrdio tijekom provedbe postupka, a prije roka za dostavu ponuda, dana 18.08.2017. godine, čime se značajno mijenja način izvođenja građevinskih radova, montaže multimedije, elektroinstalacija video i audio opreme i izgled multimedijalnog prostora zbog čega je porebno napraviti izmjenu troškovnika.
2. Naručitelj ima ograničen rok za završetak projekta koji je kraći od danih rokova valjanosti ponude i roka za izvršenje ugovora čime se u bitnome mijenja sadržaj dokumentacije o nabavi KLASA: UP/I-406-01/17-01/5, URBROJ: 2198/31-01-17-2 od 24. srpnja 2017. godine odnosno način i sadržaj ugovora o nabavi vezan uz rokove izvođenja radova i rok valjanosti ponude.
3. Sukladno izmjeni bitnih odredbi dokumentacije o nabavi ujedno se u bitnome se mijenja i obavijest nadmetanju.

Naručitelj je sukladno svemu gore navadenom donio Odluku kao u izreci u dispozitivu ove Odluke.

**Pouka o pravnom lijeku:**

Protiv ove Odluke može se suladno članku 405. Zakona o javnoj nabavi izjaviti Državnoj komisiji za kontrolu postupaka javne nabave (u daljnjem tekstu: Državna komisija) Zagreb, Koturaška cesta 43/IV, u roku od petnaest (15) dana od dana primitka ove odluke. Žalba mora sadržavati najmanje podatke navedene u članku 420. Zakona o javnoj nabavi, a dostavlja se neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH ako su za to ostvareni obostrani uvjeti. Žalitelj je obvezan primjerak žalbe u roku za žalbu dostaviti naručitelju.

 OPĆINSKA NAČELNICA:

 Nataša Turbić, prof.

Dostaviti:

1. Elektronički oglasnik javne nabave - EOJNRH
2. Pismohrana- ovdje